Pentagonda AQSh harbiy samolyotlari “Injirlik” aviabazasidan ucha olmayotgani haqida ma’lum qilishdi. Ular Turkiya hukumatidan “tezroq” bu masalani hal etib berishlarini so‘ramoqda. Bu haqda Reuters agentligi ma’lum qilgan. “Ayni paytda AQSh markaziy qo‘mondonligi kampaniyadagi har qanday samaraga erishish uchun IShIDga qarshi havo operatsiyalari parvozini amalga oshirish niyatida”, - dedi Pentagon vakili Piter Kuk. Uning qo‘shimcha qilishicha, baza o‘z manbasidagi elektr quvvatidan foydalanishda davom etmoqda. Turkiya tomoni bazaga elektr quvvati berishni to‘xtatib qo‘ygan edi.